เปิดด่าน7แห่ง ไทย-อาเซียน ขนส่งข้ามแดน
รมว.คลัง ลงนามร่วม 6 ประเทศอาเซียน เปิดทางขนส่งสินค้าข้ามแดนสะดวกขึ้น กรมศุลฯ เดินหน้าเชื่อมระบบ 33 หน่วยงาน
10 เม.ย. 2560

โพสต์ทูเดย์ - รมว.คลัง ลงนามร่วม 6 ประเทศอาเซียน เปิดทางขนส่งสินค้าข้ามแดนสะดวกขึ้น กรมศุลฯ เดินหน้าเชื่อมระบบ 33 หน่วยงานรายงานข่าวจากกระทรวงการคลัง เปิดเผยว่า ในการประชุม รมว.คลังอาเซียน ครั้งที่ 21 ระหว่างวันที่ 6-7 เม.ย. ที่ประเทศฟิลิปปินส์ นายอภิศักดิ์ ตันติวรวงศ์ รมว.คลัง ได้ลงนามในพิธีสารฉบับที่ 2 ว่าด้วยการกำหนดที่ทำการพรมแดน ภายใต้กรอบความตกลงว่าด้วยการอำนวยความสะดวกการขนส่งสินค้าผ่านแดน ร่วมกับ 6 ประเทศสมาชิกอาเซียน คือ ฟิลิปปินส์ บรูไนดารุสซาลาม อินโดนีเซีย สปป.ลาว สิงคโปร์ และเวียดนามทั้งนี้ พิธีสารดังกล่าวจะช่วยให้กระบวนการขนส่งสินค้าข้ามแดนในภูมิภาคอาเซียนสะดวกรวดเร็วขึ้น โดยที่ทำการพรมแดนของไทยที่สอดคล้องกับที่ประเทศเพื่อนบ้านกำหนดแล้ว ประกอบด้วย ที่ทำการพรมแดนแม่สาย แม่สอด อรัญประเทศ หนองคาย สะเดา มุกดาหาร และ เชียงของนอกจากนี้ ยังได้หารือความร่วมมือด้านศุลกากร เช่น การพัฒนาระบบศุลกากรอิเล็กทรอนิกส์ ณ จุดเดียวของอาเซียน (ASEAN Single Window : ASW) ซึ่งระบบศุลกากรอิเล็กทรอนิกส์ ณ จุดเดียวของไทยขณะนี้ สามารถใช้งานได้ทั้งภายใต้สภาวะทดสอบและการใช้งานจริง รวมทั้งได้เชื่อมโยงกับหน่วยงาน 33 แห่งที่เกี่ยวข้องแล้ว จากทั้งหมด 36 หน่วยงาน